
Павлодар қалалық мәслихатының 2026 жылғы 03 маусымдағы «Автотұрақтар (паркингтер) санаттарын белгілеу және автотұрақтар (паркингтер) үшін бөлінген жерлерге базалық салық мөлшерлемелерін ұлғайту туралы» № 322/42 шешіміне өзгеріс енгізу туралы


Павлодар қалалық мәслихаты ШЕШІМ ҚАБЫЛДАДЫ:
1. Павлодар қалалық мәслихатының 2026 жылғы 03 маусымдағы «Автотұрақтар (паркингтер) санаттарын белгілеу және автотұрақтар (паркингтер) үшін бөлінген жерлерге базалық салық мөлшерлемелерін ұлғайту туралы» № 322/42 шешіміне (Нормативтік құқықтық актілерді мемлекеттік тіркеу тізілімінде № 226032 болып тіркелді) мынадай өзгеріс енгізілсін:
көрсетілген қалалық мәслихат шешімінің 1-қосымшасы осы шешімнің қосымшасына сәйкес жаңа редакцияда жазылсын.
2. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.


Павлодар қалалық
мәслихатының төрағасы                                                               Қ. Кожин

Павлодар қалалық маслихатының
2026 жылғы _______________
№ _________ шешіміне
қосымша


Павлодар қаласындағы автотұрақтардың (паркингтердің) санаттары

	р/с №
	Автотұрақтардың (паркингтердің) типтері және түрлері
	Автотұрақтардың (паркингтердің) мақсаты
	Павлодар қаласындағы нысаналы мақсат жіктемесіне сәйкес жер учаскесінің нысаналы мақсаты
	Автотұрақтардың (паркингтердің) санаты

	1
	Қызметтік автотұрақтар (паркингтер)
	Жеке және заңды тұлғаларға тиесілі автокөлік құралдарын тегін негізде сақтау
	Автотұрақтарды (паркингтерді) пайдалану және қызмет көрсету үшін
	1 санат

	2
	Айыппұл автотұрақтар
	Автокөлік құралдарын айыппұл автотұрақтарында сақтау
	Автотұрақтарды (паркингтерді) пайдалану және қызмет көрсету үшін
	

	3
	Су көлік құралдарының тұрақтары
	Жеке және заңды тұлғаларға тиесілі су көлік құралдарын сақтау
	Су көлік тұрақтарын пайдалану және қызмет көрсету үшін
	

	4
	Халықтың жүріп-тұруы шектеулі топтарының көлік құралдарын мен велокөлік парковкалары
	Халықтың жүріп-тұруы шектеулі топтарының автокөлік құралдарын мен велокөлігін сақтау
	Автотұрақтарды (паркингтерді) пайдалану және қызмет көрсету үшін
	

	5
	Тәулік бойы бір орынға бірнеше жүк машиналары тұрақталатын және тәуліктік немесе сағаттық режим қолданатын автотұрақтар (паркингтер)
	Бекітілген тариф бойынша ақылы негізде жеке және заңды тұлғаларға тиесілі жүк автокөлік құралдарын қысқа мерзімді сақтау
	Автотұрақтарды (паркингтер) пайдалану және қызмет көрсету үшін
	2 санат

	6
	Ғимараттардың цокольдық және (немесе) жерасты деңгейлерінде орналасқан және осындай ғимараттардың ажырамас құрамдас бөлігі болып табылатын автотұрақтар (паркингтер), тұрақ орындары
	Жеке және заңды тұлғаларға тиесілі көлік құралдарын ақылы негізде сақтау
	Автотұрағы (паркингі) бар ғимаратты, құрылысты, имаратты пайдалану және қызмет көрсету үшін
	

	7
	Тұрақты бекітілген орындармен күрделі құрылыспен байланысты көп деңгейлі автотұрақтар (паркингтер)
	Жыл сайынғы белгіленген төлеммен жеке және заңды тұлғаларға тиесілі автокөлік құралдарын сақтау
	Көп деңгейлі автотұрақтарды (паркингтерді) пайдалану және қызмет көрсету үшін
	

	8
	Тәулік бойы бір орынға бірнеше жеңіл машина қойылатын және тәуліктік немесе сағаттық тариф қолданатын автотұрақтар (паркингтер)
	Бекітілген тариф бойынша ақылы негізде жеке және заңды тұлғаларға тиесілі автокөлік құралдарын қысқа мерзімді сақтау
	Автотұрақтарды (паркингтерді) пайдалану және қызмет көрсету үшін
	3 санат

Ескерту: Автотұрақтың (паркингтің) осы қосымшада әртүрлі санаттарға жатқызылған белгілерге бір мезгілде сәйкес келуі кезінде осы шешімнің 2-қосымшасына сәйкес базалық салық мөлшерлемесінің барынша ұлғаюына сәйкес келетін санат қолданылады.
Автотұрақта (паркингте) халықтың аз қозғалатын топтарының көлік құралдарына арналған тұрақ орындарының, сондай-ақ Қазақстан Республикасының заңнамасына сәйкес орналастырылуы міндетті болып табылатын өзге де элементтердің болуы автотұрақты (паркингті) базалық салық ставкасы аз ұлғайған санатқа жатқызу үшін негіз болып табылмайды.
